Συντεταγμένες: 48°51′44.4″N 2°17′17.1″E﻿ / ﻿48.862333°N 2.288083°E﻿ / 48.862333; 2.288083

Το **Παλαί ντε Σαγιό** (Γαλλικά: Palais de Chaillot) είναι ένα κτήριο στην κορυφή του λόφου του Σαγιό στην περιοχή Τροκαντερό, στο 16ο διαμέρισμα του Παρισιού, Γαλλία. Κατασκευάστηκε το 1937 στις όχθες του Σηκουάνα, απέναντι από τον Πύργο του Άιφελ.

Ο χώρος του Παλαί ντε Σαγιό είναι μερικώς χαρακτηρισμένος ιστορικό μνημείο από το 1980.

Περιγραφή
---------

Το Παλαί ντε Σαγιό
Θέα από τον Πύργο του Άιφελ
Το Παλαί ντε Σαγιό είναι ένα από τα κτήρια που ανεγέρθηκαν για τη Διεθνή έκθεση Τεχνών και Τεχνολογίας του 1937. Κατασκευάστηκε στη θέση του παλιού Παλαί ντε Τροκαντερό του 1878 το οποίο κατεδαφίστηκε μερικώς και που η περιοχή διατήρησε το όνομά του. Σχεδιάστηκε σε νεοκλασικό ρυθμό από τους αρχιτέκτονες Λεόν Αζεμά, Λουί-Ωγκύστ Μπουαλό και Ζακ Καρλί και αποτελείται από δύο ξεχωριστές καμπυλωτές πτέρυγες που χωρίζονται από έναν εξώστη που οδηγεί στους κήπους του Τροκαντερό. Τα δύο κτήρια έχουν στους τοίχους αποσπάσματα του ποιητή Πωλ Βαλερύ, γραμμένα με χρυσά γράμματα, και είναι διακοσμημένα με γλυπτά και αγάλματα.

Οι κήποι του Τροκαντερό που βρίσκονται ανάμεσα στο Παλαί ντε Σαγιό και τον Σηκουάνα είναι διακοσμημένοι με επιχρυσωμένα αγάλματα και μεγάλα συντριβάνια.

Στη βάση της πλαγιάς του λόφου όπου βρίσκεται το οικοδόμημα, βρίσκεται η γέφυρα της Ιένας, που οδηγεί στην απέναντι όχθη στον πύργο του Άιφελ.

Οι δύο πτέρυγες στεγάζουν μουσεία, ένα θέατρο και μία ταινιοθήκη:

* το Εθνικό Ναυτικό Μουσείο και το Μουσείο του Ανθρώπου, εθνολογικό μουσείο, στη νότια πτέρυγα (Πασί),
* την Πόλη Αρχιτεκτονικής και Κληρονομιάς, μουσείο αρχιτεκτονικής και μνημειακής γλυπτικής, που ιδρύθηκε το 2007, όπου έχει ενσωματωθεί το Μουσείο Γαλλικών Μνημείων, μουσείο που ιδρύθηκε το 1879 από τον αρχιτέκτονα Εζέν Βιολέ-λε-Ντυκ. Βρίσκεται στην ανατολική πτέρυγα (Παρίσι).

Κάτω από τον εξώστη υπάρχουν δύο αίθουσες, που στεγάζουν:

* το Εθνικό Θέατρο του Σαγιό και
* την Εθνική Ταινιοθήκη.

Ο εξώστης του Παλαί ντε Σαγιό προσφέρει πανοραμική θέα τον Πύργο του Άιφελ και σε όλη την πόλη.

Ιστορία
-------

Το Παλαί ντε Σαγιό φωτισμένο
Από τη μπροστινή βεράντα του κτηρίου, ο Αδόλφος Χίτλερ απεικονίστηκε κατά τη σύντομη περιήγησή του στο Παρίσι το 1940, με φόντο τον Πύργο του Άιφελ, φωτογραφία χαρακτηριστική του Β 'Παγκοσμίου Πολέμου.

Επίσης, την ημέρα της απελευθέρωσης, 8 Μαΐου 1945, ο στρατός των ΗΠΑ στο Παρίσι γιόρτασε τη νίκη στο ίδιο σημείο. Πάνω από 2800 στρατιώτες, ναύτες και αεροπόροι παρακολούθησαν την ομιλία νίκης στα στρατεύματα από τον Πρόεδρο Χάρυ Τρούμαν, και άλλους αξιωματούχους.

Το 1948, το Παλαί ντε Σαγιό φιλοξένησε την τρίτη Γενική Συνέλευση των Ηνωμένων Εθνών και, το 1951, την έκτη Γενική Συνέλευση.

Στις 10 Δεκεμβρίου 1948, στο Παλαί ντε Σαγιό, η Γενική Συνέλευση του Οργανισμού Ηνωμένων Εθνών ενέκρινε την Οικουμενική Διακήρυξη για τα Ανθρώπινα Δικαιώματα. Η εκδήλωση αυτή τιμάται σήμερα με αναμνηστική στήλη και η πλατεία είναι γνωστή ως *Εσπλανάντ των ανθρωπίνων δικαιωμάτων* (esplanade des droits de l'homme).

Το Παλαί ντε Σαγιό ήταν επίσης η αρχική έδρα του ΝΑΤΟ από το 1950 έως το 1959 πριν μεταφερθεί στο νέο κτήριο (από το 1959 έως το 1966, οπότε και μεταφέρθηκε στο Βέλγιο).

* Παλαί ντε Σαγιό
* Πρόσοψη με άγαλμαΠρόσοψη με άγαλμα
* Το φουαγιέ του θεάτρουΤο φουαγιέ του θεάτρου
* Τα συντριβάνια μπροστά στο Παλαί ντε ΣαγιόΤα συντριβάνια μπροστά στο Παλαί ντε Σαγιό
* Ο Χίτλερ κατευθύνεται προς το Παλαί ντε ΣαγιόΟ Χίτλερ κατευθύνεται προς το Παλαί ντε Σαγιό

Παραπομπές
----------

1. 1 2 3 4  «base Mérimée» (Γαλλικά) Υπουργείο Πολιτισμού της Γαλλίας.
2. ↑ . «pop.culture.gouv.fr/notice/merimee/PA00086706».
3. ↑ . «paris1900.lartnouveau.com/paris16/le\_palais\_de\_chaillot.htm».
4. ↑ . «paris1900.lartnouveau.com/paris16/palais\_de\_chaillot/statues.htm».
5. ↑ . «aviewoncities.com/paris/palaisdechaillot.htm». Αρχειοθετήθηκε από το πρωτότυπο στις 18 Δεκεμβρίου 2019.
6. ↑ . «books.google.gr/Paris pour les Nuls poche».
7. ↑ . «citedelarchitecture.fr/fr».
8. ↑ . «theatre-chaillot.fr/fr».
9. ↑ . «en.parisinfo.com/paris-museum-monument/118358/Palais-de-Chaillot».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παλαί ντε Σαγιό** |

* Η ιστοσελίδα του Παλαί ντε Σαγιό (επιλογή γλώσσας)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 173244574
* LCCN: sh87002303
* GND: 4495348-3
* SUDOC: 159301017
* BNF: cb16040777b (data)
* BIBSYS: 1059015

 |

 |